<classify> Mmachinga, mmoja wa wafungaji mahiri kuwahi kutokea katika historia ya soka la Tanzania, aliliambia gazeti hili kuwa, Mwadui itatoa ushindani mkali kwa klabu kubwa za Yanga,Simba na Azam msimu ujao.Alisema kwamba kinachomfanya kuamini hivyo ni kutokana na timu hiyo kuwa na mchanganyiko mzuri wa wachezaji wazoefu na chipukizi wenye vipaji vya hali ya juu, hali aliyosema italeta upinzani mkali kwa klabu za Yanga, Simba na Azam.Ina wachezaji chipukizi na wazoefu wa ligi, ina mchanganyiko mzuri sana, wachezaji kama Athumani IddiChuji, Nizar Khalfani ni wachezaji wenye uzoefu mkubwa na ambao wanaweza kuzisumbua timu kubwa, lakini wanae Rashid Mandawa, huyu anakuja vizuri sana. Chuji, Nizar na wenzake wanaweza kuwa hawakufaa kwa Yanga, lakini bado wana viwango vikubwa na wataisaidia sana Mwadui, timu kubwa hazina budi kuiangalia kwa umakini sana timu hii,alisema Mmachinga, mshambuliaji wa zamani wa Yanga, Simba na Taifa Stars.Alisema kwamba kufundishwa na kocha mzoefu kama Jamhuri Kihwelo kunaonesha kuwa timu hiyo kutoka Shinyanga sio timu ya kubeza msimu ujao na ina uwezo kushindania moja ya nafasi tatu za juu.Sijui labda walete ushabiki na kutumika, lakini kama watacheza mpira wao, Mwadui ni timu ya kuogopwa sana, mchezaji mwenye uzoefu bado atabaki kuwa mzoefu tu, anajua nini kinatakiwa kushinda mechi,alisema Mmachinga.Mwadui, African sports, Majimaji ya Songea na Toto Afrika ya Mwanza zilipanda Ligi Kuu msimu huu ambapo zitaungana na timu nyingine kama Mtibwa Sugar, Mbeya City, Yanga, Simba, Azam na nyinginezo kwenye ligi hiyo msimu ujao.  <topic>: MICHEZO 